ইনফ্লামেশন হচ্ছে এমন একটি প্রক্রিয়া যা দ্বারা ভাইরাস ও ব্যাকটেরিয়ার ইনফেকশন থেকে আমাদের শরীর রক্ষা পায় ও রোগ নিরাময় করে। উদাহরণ স্বরূপ বলা যায়, আপনি যখন ঠান্ডায় আক্রান্ত হন তখন আপনার জ্বর আসে, যা মূলত নিরাময়ের জন্য শরীরের প্রদাহজনক প্রক্রিয়ার ফল। কিন্তু যখন রোগপ্রতিরোধ ক্ষমতা সংকটাপন্ন হয় তখন প্রদাহজনক প্রক্রিয়া নিয়ন্ত্রণের বাইরে চলে যায় এবং অতিরিক্ত সক্রিয়তার ফলে শরীরের রোগপ্রতিরোধ ক্ষমতা ক্ষতিগ্রস্থ হয়। যখন শরীর ক্রমাগত চাপের মধ্যে থাকে তখন দীর্ঘ মেয়াদী নিম্নমানের ইনফ্লামেশনে ভোগে। ফলে আরথ্রাইটিস, অস্টিওপোরোসিস, হার্ট ডিজিজ, স্থুলতা, উচ্চ রক্তচাপ এবং ভাইরাস ও ব্যাকটেরিয়ার ইনফেকশনের মত অসুখে আক্রান্ত হওয়ার সম্ভাবনা বেড়ে যায়। যখন ইনফ্লামেশন নিয়ন্ত্রণের মধ্যে থাকে তখন আপনার এনার্জি অনেক বেশী থাকবে এবং ভালো অনুভব করার পাশাপাশি আপনার ওজন নিয়ন্ত্রণ ও পেটের মেদ কমানো উভয়টাই সহজ হবে।